Potgooi – Nuus 9:30 27 September 2018 -Donderdag – FM Gospel Active Internet Radio
Potgooi – Nuus 9:30 27 September 2018 -Donderdag
Die Nuus word aangebied in samewerking tussen Netradiosa, FM Stereo & FM Live Gospel Active
Die Tesourie het aangekondig dat hulle bykans R23 miljard afgeskryf het van die regering se belegging in SAL. In die vorige boekjaar is R13 miljard afgeskryf en Tesourie verwag dat SAL verliese sal toon tot en met 2020.
Volgens ekonome is dit duidelik dat die goue eend se eiers nog steeds gesteel word deur staatsentiteite wat nie winsgewend is nie, ten spyte van Ramaphosa se verklaring in New York by die VN dat korrupsie gestop gaan word en staatsentiteite nie meer finansieel gehelp gaan word nie.
Belastingbetalers dok op vir Mandela
Die Suid-Afrikaanse belastingbetaler moes weer opdok vir die semi-god, Nelson Mandela.
Hierdie keer het die Suid-Afrikaanse regering ‘n beeld van Nelson Mandela aan die VN geskenk, en is dit deur Cyril Ramaphosa onthul terwyl hy die VN se algemene vergadering in New York bywoon.
Antonio Gutteres, die sekretaris-generaal van die VN, het Suid-Afrika bedank vir die skenking van die standbeeld aan die VN.
Wat die koste van die beeld en die vervoer daarvan per koerier was, is nie bekend nie. Die VN het egter eers enkele weke gelede besluit om die beeld te aanvaar, nadat Suid-Afrika dit as geskenk aangebied het.
Die beeldhouers is twee Afrikaners, André Otto en André Prinsloo, wat die werk wat normaalweg drie maande duur, is die helfte van die tyd af te handel. Waarnemers sê as “affirmative action” beeldhouers die opdrag sou gekry het, dit nie betyds afgehandel sou gewees het nie.
SAPD vuurwapen afdeling in chaos
Die polisie het beheer verloor oor SA se vuurwapens.
Volgens inligting is die polisie se sentrale vuurwapen register in chaos.
Die SA Vuurwapen en Ammunisie Handelaars Vereniging beweer dat die polisie toelaat dat rekenaar programme en sagteware lisensies verval en dat die elektroniese kontak tussen SAPD en handelaars nie korrek geïmplimenteer word nie.
Brig. Vishnu Naidoo wou geen kommentaar lewer nie buiten deur te sê dat daar hangende wetgewing op pad is.
Huise van Stompie se ma en Winnie opgeknap
Die ma van Stompie Seipei se huis gaan deur die ANC in Parys opgeknap word.
Stompie en drie ander minderjariges is deur Winnie Mandela se lyfwagte in 1988 gekaap. Hy is beskuldig daarvan dat hy ‘n apartheid spioen is en is later op die wrede halssnoer wyse tereg gestel.
Na Winnie Mandela se afsterwe in April die jaar het Ace Magashule die ma van Stompie belowe dat haar huis opgeknap sal word.
Mandela is na Stompie se dood nooit vervolg nie en later is sy van alle blaam onthef.
Skynbaar voel die ANC na dertig jaar eers skuldig vir dade van hul kaders.
Intussen word Winnie Mandela se huis in Brandfort, wat deesdae ‘n museum is, op koste van die belastingbetalers opgeknap vir R1,6 miljoen.
Daar is egter bewerings van korrupsie by die opknappingspoging, maar dit wil nie voorkom of daar ondersoek na dié bewerings gedoen word nie.
Die bodemlose put van staatsentiteite word net dieper en dieper, en die staat moet meer geld skenk aan die SAUK vir die plek se voortbestaan.
Weereens is daar nie ‘n bedrag gekoppel aan die reddingsboei wat nog ‘n keer aan die SAUK gegee moet word nie. Belastingbetalers sal eers mettertyd uitvind hoeveel hulle opgedok het om die regering se propaganda instelling aan die gang te hou.
Ekonome waarsku dat Suid-Afrika op die rand van ‘n ekonomiese krisis is.
Die resessie, werkloosheid, die rand se daling in waarde asook internasionale ontwikkelinge is faktore wat die rooi ligte laat flikker.
Die graderings agentskap Fitch het Dinsdag 25 September verklaar dat die sogenaamde stimulus pakkie van Cyril Ramaphosa nie werklik enige voordeel of groei van die ekonomie gaan bewerkstellig nie.
Fitch gradeer SA se kredietwaardigheid tans as onder beleggingswaarde.
Trump waarsku SA
In geen onduidelike terme nie het Donald Trump Suid Afrika, en alle ander lande, gewaarsku dat hy buitelandse hulp sal staak indien die lande die VSA nie respekteer nie.
Trump het tydens sy VN toespraak aangekondig dat die Amerikaanse minister van buitelandse sake, Mike Pompeo, opdrag gegee is om ondersoek in te stel of lande wat geldelike hulp ontvang ook die belange van die VSA op die hart dra.
Suid Afrika is reeds vroeër die jaar gelys as een van die top 10 lande wat anti-VSA sentimente toon as dit by stemming kom rondom VSA resolusies by die VN.
Hierdie waarskuwing kom juis in ‘n tyd dat verhoudings tussen die VSA en SA stram is na Trump se twiet dat gronddiefstal en plaasmoorde ondersoek moet word.
Met SA se kruipery by die Sjinese kan dit ook verhoudinge verder vertroebel.
Temperature in jou area vir vandag, soos verskaf deur die Suid-Afrikaanse Weerdienste
Min 20 Max 34
Pretoria – Sonnig en baie warm
Min 17 Max 32
Johannesburg – Sonnig, baie warm
Vereeniging – Gedeeltelik bewolk en warm
Min 14 Max 31
Rustenburg – Sonnig en buitengewoon warm
Min 17 Max 37
Kimberley – Sonnig en baie warm
Min 9 Max 31
Durban – Sonnig en aangenaam met matige temperatuur
Min 19 Max 24
Oos London – Sonnig, matig tot warm
Min 14 Max 25
Upington – Sonnig en baie warm
Kaapstad – Bewolk met afwisselende reenbuie
Min 13 Max 18
Port Elizabeth – ‘n Aangename, sonnige dag
Min 12 Max 22
Sutherland – Gedeeltelik bewolk en matig
Previous PostPotgooi – Nuus 9:30 26 September 2018 – Woensdag
Next PostPotgooi – Nuus & Weer 9h30 28 September 2018 – Vrydag
Potgooi-Nuus en Weer 09 Oktober 2018
Potgooi – Nuus 9:30 21 September 2018 Vrydag
VAKANTE POSTE [LANDSWYD] MAANDAG 20 AUG 2018